Във връзка с постъпило уведомление с вх. № ОВОС-1631/06.06.2025г. за инвестиционно предложение „Жилищно застрояване – 6 броя УПИ“ в поземлени имоти с идентификатори 59032.40.351, 59032.40.352, 59032.40.353, 59032.40.354, 59032.40.355, 59032.40.356, 59032.40.357 и 59032.40.358, местност Ченгене баир, с. Първенец, общ. Родопи, обл. Пловдив, с възложители Н.Цанкова, О.Филипов, И.Пашов,И.Иванов, И.Тодоров и М.Ранчева, основание чл. 5, ал. 1 от Наредбата за условията и реда за извършване на оценка на въздействието върху околната среда (Наредбата за ОВОС), и в изпълнение разпоредбата на чл. 5, ал. 2 от Наредбата за ОВОС, Регионална инспекция по околна среда и водите – Пловдив (РИОСВ-Пловдив) информира за следното:

**І. Относно приложимата процедура по реда на глава шеста на Закона за опазване на околната среда (ЗООС)**

Инвестиционно предложение попада в обхвата на т. 10, буква „б“ от приложение № 2 от Закона за опазване на околната среда /ЗООС/ и на основание чл. 93, ал. 1, т. 1 от същия закон подлежи на преценяване на необходимостта от извършване на ОВОС.

**ІІ. Относно приложимата процедура по реда на чл. 31 от Закона за биологичното разнообразие (ЗБР)**

Въз основа на представената информация и на основание чл.31 от ЗБР и чл.2, ал.1, т.1 от Наредбата по ОС в хода на процедурата по ОВОС ще бъде извършена и преценка за вероятната степен на отрицателно въздействие на инвестиционното предложение върху предмета и целите на опазване на най-близките защитени зони от Европейската екологична мрежа „НАТУРА 2000“ – BG0001033 „Брестовица“.

Копие на писмото е изпратено до Община Родопи, Кметство с.Първенец

Отговорено от РИОСВ-Пловдив на 16.06.2025г.